
Ehitusloa andmine ( Rakvere tn 66 ) 

1. ASJAOLUD JA MENETLUSE KÄIK

26.07.2021 ehitisregistri elektroonilisse keskkonda laekus läbivaatamiseks  ehitusloa taotlus nr 2111271/25896 Rakvere tn 66 asuvale kinnistule üksikelamu ja selle teenindamiseks vajalike rajatiste püstitamiseks koos ehitusprojektiga „ÜHEPEREELAMU PÜSTITAMISE JA PIIRDEAIA RAJAMISE EHITUSPROJEKT P4820_EP_Rakvere66“, peaprojekteerija Yuliya Akulinina.
Ehitusprojekt „ÜHEPEREELAMU PÜSTITAMISE JA PIIRDEAIA RAJAMISE EHITUSPROJEKT P4820_EP_Rakvere66“ on koostatud 15.04.2020 korraldusega nr 258-k  kinnitatud „Rakvere tn 66 ühepereelamu püstitamine ilma detailplaneeringut koostamata“ projekteerimistingimuste alusel.
26.07.2021 ehitisregistri  keskkonnas on genereeritud ehitusloa  eelnõu  nr 2112271/25089, menetluse nr 267949 ning suunatud Arhitektuuri- ja Linnaplaneerimise Ametile, AS-le Narva Vesi,  OÜ-le VKG Elektrivõrgud ja  Päästeameti Ida päästekeskusele kooskõlastamiseks ning arvamuste avaldamiseks.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on tagastatud puuduste kõrvaldamiseks.

28.12.2021 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
29.12.2021 kõik kaasatud isikud kooskõlastasid ehitusloa eelnõu.
Ehitusprojekt vastab sätestatud nõuetele, projekteerimistingimustele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. 
Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.
3.    OTSUS

Anda ehitusluba 5 Rakvere tn 66 asuvale kinnistule üksikelamu ja selle teenindamiseks vajalike rajatiste püstitamiseks vastavalt ehitusprojektile „ÜHEPEREELAMU PÜSTITAMISE JA PIIRDEAIA RAJAMISE EHITUSPROJEKT P4820_EP_v02_Rakvere66“, peaprojekteerija Yuliya Akulinina.. 
4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

